આ અંગે અલ્પેશ ઠાકોરે ટાઈમ્સ ઓફ ઈન્ડિયાને જણાવ્યું હતું કે, કોંગ્રેસ છોડવાનો મારો કોઈ ઈરાદો નથી. પક્ષમાં રહીને જે લોકોએ પક્ષને જોરદાર નુક્સાન પહોંચાડ્યું છે તેવા લોકો ઈચ્છે છે કે હું કોંગ્રેસ છોડી દઉં, કારણકે તેમને મારી સ્પર્ધા કરવી પડે છે. રાહુલજીએ મને રાષ્ટ્રીય સ્તરે જવાબદારી સોંપતા કેટલાક નેતાઓને ઈર્ષ્યા થઈ છે અને તેઓ મને બદનામ કરવા પ્રયાસ કરી રહ્યા છે. હું એક હજાર ટકાની ગેરંટી આપીને કહું છું કે હું કોંગ્રેસ સાથે જ રહીશ.